**Rødlønn** *Acer rubrum*, er en treart i lønneslekten, og er et av de vanligste trærne i den østre delen av Nord-Amerika. USAs skogvoktertjeneste regner Rødlønn som det vanligste treet i Amerika. Treet vokser i områder fra Lake of the Woods på grensen mellom Ontario og Minnesota i nord, østover til Newfoundland, sørover nær Miami, Florida, og sørvestover til den østre delen av Texas. Mange av karaktertrekkene, spesielt bladene, varierer mye. Et voksent tre har ofte en høyde på rundt 15 m (49 ft). Blomstene, blad stilkene, grenene og frøene er røde. Om høsten får også bladene en sterk dyp rødfarge. 

Rødlønn er en av de mest tilpasningsdyktige trærne i Nord-Amerika. Det vokser i alt fra sumper til næringsfattig tørr jord, fra havnivå til om lag 900 m (3 000 ft). på grunn av sine attraktive høstfarger og flotte fasong, blir treet ofte brukt i landskapshager. Det blir også brukt til mindre produksjon av lønnesirup og tømmer av medium til høy kvalitet. Treet er statstreet til Rhode Island.

Beskrivelse
-----------

"...dypt rødt løv om høsten"
Selv om Rødlønn vanligvis er enkel å gjennkjenne, har det et varierende utseende. Det er et medium til stort tre, og når høyder av 35 meter (115 fot). Bladene er vanligvis 9 til 11 centimeter (3,5 til 4,3 ") lange på et voksent tre. Diameteren på stammen kan variere fra 46 til 76 cm (18 til 30 "), avhengig av vekstforhold. Kronen sprer seg utover rundt 12 m (39 ft). Et 10 år gammelt tre vil være om lag 6 m (20 ft) høgt. Trær som vokser i skoger har vanligvis ingen greiner før et stykke opp på stammen, mens trær som står alene blir kortere, tykkere og har rundere kroner. Normalt har kronen en oval form. Barken er lys grå og glatt på et ungt tre. Etter hvert som treet vokser, blir barken mørkere og sprekker. Det største kjente levende eksemplaret av Acer rubrum befinner seg i Armada, Michigan, er 38,1 m (125 ft) høyt og har en omkrets på 4,95 m (16,2 ft).

Blad fra et tre i nordre Florida
Tegning som viser han og hun blad og samara

Utbredelse og habitat
---------------------

Rødlønn er et av de mest utbredte og tallrike trærne i Nord-Amerika. Den finnes i mange ulike skogtyper. Arter den kan vokse sammen med er fra nord til sør blant annet rødgran, balsamedelgran, weymouthfuru, sukkerlønn, amerikabøk, gulbjørk, gråbjørk, papirbjørk, sukkerbjørk, kanadahemlokk, virginiahumlebøk, stripelønn, tuja, *Populus grandidentata*, amerikaosp, svartask, *Prunus pensylvanica*, romhegg, rødeik, kvitalm, tulipantre, sølvlønn, sumptre og virakfuru.

Økologi
-------

Rødlønn lever sjelden lengre enn 150 år, og blir kjønnsmoden i en alder av 70 til 80 år.

### Giftig

Bladene, spesielt de døde falne bladene, er svært giftig for hester.

Dyrking
-------

Rødlønn er mye dyrket som pynt i parker og større hager, utenom der hvor jorden er for alkalisk og salt. I deler av Amerikas vestkyst er det et av de mest utplantede trærne. Grunnen til at det er så populært er at treet har en sterk utholdenhet, tidlig blomstring av røde blomster, og det røde løvfallet om høsten. Treet ble introdusert til Storbritannia i 1656 og like etter begynte dyrkingen. Der er det vanlig å finne rødlønn i parker, hager og noen ganger også i kirkegårder.

Tre med eldre bark i Hemingway, South Carolina
I urbane områder kreves det plass for treets røtter, men der det er plass, trives det bra. Treet tåler en del forurensning og veisalt. Som mange andre lønnearter kan røttene være aggressive og vil bryte seg gjennom asfalt. Om våren tiltrekker treet seg ekorn som spiser de nye bladene.

Se også
-------

Lønneslekten.

Referanser
----------

1. ↑  «Artsdatabankens artsopplysninger»Åpent tilgjengelig. Artsdatabanken. 29. september 2023. Besøkt 29. september 2023.
2. ↑  Hegre H, Solstad H, Alm T, Fløistad IS, Pedersen O, Schei FH, Vandvik V, Vollering J, Westergaard KB og Skarpaas O (11. august 2023). «Karplanter. Vurdering av økologisk risiko for *Acer rubrum* som LO (ikke vurdert i 2018) for Fastlands-Norge med havområder»Åpent tilgjengelig. *Fremmedartslista 2023*. Artsdatabanken. Besøkt 29. september 2023.
3. ↑  Nix, Steve. «Ten Most Common Trees in the United States». About.com Forestry. Besøkt 11. januar 2013.
4. 1 2 3  Walters, R. S. (1990). «Acer rubrum, Red Maple». *Silvics of Forest Trees of the United States, Volume 2*. United States Department of Forestry. Besøkt 9. mai 2007.
5. ↑  Seiler, John R. «Acer rubrum Fact Sheet». *Virginia Tech Dendrology Tree Fact Sheets*. Virginia Tech. Arkivert fra originalen 2. juni 2007. Besøkt 9. mai 2007.  «Arkivert kopi». Archived from the original on 2. juni 2007. Besøkt 30. november 2013. CS1-vedlikehold: Uheldig URL (link)
6. 1 2  Mitchell, A. F. (1974). *Trees of Britain & Northern Europe*. London: Harper Collins Publishers. s. 347. ISBN 0-00-219213-6.
7. ↑  Reichard, Timothy A. (1976). «Spring Food Habits and Feeding Behavior of Fox Squirrels and Red Squirrels». *American Midland Naturalist*. American Midland Naturalist, Vol. 96, No. 2. 96 (2): 443–450. JSTOR 2424082. doi:10.2307/2424082.

Eksterne lenker
---------------

* (en) *rødlønn* i Encyclopedia of Life Rediger på Wikidata

* (en) *rødlønn* i Global Biodiversity Information Facility Rediger på Wikidata

* (no) *rødlønn* hos Artsdatabanken Rediger på Wikidata

* (en) *rødlønn* hos ITIS Rediger på Wikidata

* (en) *rødlønn* hos NCBI Rediger på Wikidata

* (en) *rødlønn* hos The International Plant Names Index Rediger på Wikidata

* (en) *rødlønn* hos Tropicos Rediger på Wikidata

* (en) *Kategori:Acer rubrum* – bilder, video eller lyd på Wikimedia Commons Rediger på Wikidata

* (en) *Acer rubrum* – galleri av bilder, video eller lyd på Wikimedia Commons Rediger på Wikidata

* *Acer rubrum* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |